Jennifer Zamudio het dubbeldoor-verrassingJennifer Zamudio. Foto: Verskaf Die Afrikaanse sangeres Jennifer Zamudio het ŉ dubbele verrassing om met aanhangers te deel. Jennifer het Donderdag aangekondig dat sy die wenner van die maandelikse ronde van die internasionale musiekvideokompetisie, SuperXstar, is. Hoewel Jennifer die maandelikse ronde van dié kompetisie gewen het, is daar nog 11 rondes wat voltooi moet word voordat die 12 deelnemers bekend gemaak kan word. Jennifer sal egter nie in die volgende 11 rondes meeding nie, en is reeds verseker van ŉ plek vir die finale ronde wat in Tennessee gaan plaasvind. Die sanger, wie se veldtog op die radiostasie RSG en sosiale media verskyn het, het die opvolger, Morgan Galavan, met 624 stemme gewen. Jennifer gaan in Oktober vanjaar in Nashville teen die ander 11 deelnemers meeding. Die wenner van die finale ronde sal ook afhanklik wees van stemme op die kompetisie se webwerf. Die sanger verjaar ook Vrydag (15 Januarie) en vier daarmee saam meer as 15 jaar in die Afrikaanse musiekbedryf. As jy wil stem of op die hoogte bly van die finale ronde, besoek SuperXstar se webwerf.